NORAKSTS

|  |  |
| --- | --- |
| 24.03.2023. | Nr.3/9 |

###### GROZĪJUMI JELGAVAS VALSTSPILSĒTAS DOMES 2022. GADA 25. MARTA LĒMUMĀ NR.5/7 “NOTEIKUMU “KĀRTĪBA, KĀDĀ ORGANIZĒJAMA IZGLĪTOJAMO NODARBINĀTĪBA VASARAS BRĪVLAIKĀ JELGAVAS VALSTSPILSĒTĀ” APSTIPRINĀŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 5.pantu un 50.panta pirmo daļu, Valsts pārvaldes iekārtas likuma 72.panta pirmās daļas 2.punktu un Jelgavas valstspilsētas pašvaldības domes 2022. gada 22. decembra lēmumu Nr.18/19 “Jelgavas valstspilsētas pašvaldības pieaugušo izglītības iestādes “Zemgales reģiona kompetenču attīstības centrs” statusa noteikšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas pilsētas domes 2022. gada 25. marta lēmuma Nr.5/7 “Noteikumu “Kārtība, kādā organizējama izglītojamo nodarbinātība vasaras brīvlaikā Jelgavas valstspilsētā” apstiprināšana” pielikumā “Noteikumi “Kārtība, kādā organizējama izglītojamo nodarbinātība vasaras brīvlaikā Jelgavas valstspilsētā”” (turpmāk – noteikumi) šādus grozījumus:

* 1. Aizstāt noteikumos un tā pielikumos visā tekstā vārdus “Jelgavas valstspilsētas pašvaldības pieaugušo izglītības iestāde “Zemgales reģiona kompetenču attīstības centrs”” (attiecīgā locījumā) ar vārdiem “Jelgavas valstspilsētas pašvaldības profesionālās tālākizglītības iestāde “Zemgales reģiona kompetenču attīstības centrs”” (attiecīgā locījumā).
	2. Aizstāt noteikumu 15.2. apakšpunktā vārdus “birojs@zrkac.jelgava.lv” ar vārdiem “uznemejdarbiba@zrkac.jelgava.lv”.
	3. Papildināt noteikumu 3. pielikuma “Pieteikums” apliecinājuma daļu ar 4. apakšpunktu šādā redakcijā:

“4) sniegtās ziņas ir patiesas”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. martā